CELEX: E2012J0003
Language: fi
Date: 2013-03-20 00:00:00
Title: Tuomioistuimen tuomio, annettu 20 päivänä maaliskuuta 2013 , asiassa E-3/12 – Norjan valtio edustajanaan työministeriö vastaan Stig Arne Jonsson (Asetus (ETY) N:o 1408/71 – siirtotyöläisten sosiaaliturva – työttömyysetuudet – asuinpaikka toisessa ETA-valtiossa – oleskelu valtiossa, jossa henkilö on viimeksi ollut töissä, työttömyysetuuden edellytyksenä)

26.9.2013   
            
            
               FI
            
            
               Euroopan unionin virallinen lehti
            
            
               C 277/9
            
         TUOMIOISTUIMEN TUOMIO,
   annettu 20 päivänä maaliskuuta 2013,
   asiassa E-3/12
   Norjan valtio edustajanaan työministeriö vastaan Stig Arne Jonsson
   (Asetus (ETY) N:o 1408/71 – siirtotyöläisten sosiaaliturva – työttömyysetuudet – asuinpaikka toisessa ETA-valtiossa – oleskelu valtiossa, jossa henkilö on viimeksi ollut töissä, työttömyysetuuden edellytyksenä)
   2013/C 277/07
   Asiassa E-3/12, Norjan valtio edustajanaan työministeriö vastaan Stig Arne Jonsson, Borgarting lagmannsrett (Borgartingin laamanninoikeus) on esittänyt valvontaviranomaisen ja tuomioistuimen perustamista koskevan EFTAn jäsenvaltioiden välisen sopimuksen 34 artiklan nojalla tuomioistuimelle pyynnön koskien työntekijöiden vapaan liikkuvuuden sääntöjä Euroopan talousalueella. EFTAn tuomioistuin, toimien kokoonpanossa Per Christiansen (vt. presidentti) ja tuomarit Páll Hreinsson (esittelevä tuomari) ja Martin Ospelt (ad hoc -tuomari) antoi 20 päivänä maaliskuuta 2013 tuomion, jonka tuomiolauselma on seuraava:
   
               1)
            
            
               Asetuksen (ETY) N:o 1408/71 71 artiklan 1 kohdan b alakohdan i alakohta on ristiriidassa kansallisen lain säännöksen kanssa, jonka nojalla työttömyysetuuden edellytyksenä on asianomaisessa ETA-valtiossa oleskelu. Mainittua säännöstä ei voida soveltaa asetuksen 71 artiklan 1 kohdan b alakohdan 1 alakohdassa tarkoitettuja henkilöitä vastaan.
               
                           a)
                        
                        
                           Kysymykseen vastaamisen osalta ei ole merkityksellistä, asuuko työtön maassa, joka sijaitsee lähellä sitä valtiota, jossa hän on viimeksi työskennellyt.
                        
                     
                           b)
                        
                        
                           Lisäksi pääasian vastaajan tapauksen kaltaisissa olosuhteissa ei 71 artiklan 1 kohdan b alakohdan i alakohdan soveltamisen osalta ole merkityksellistä, rekisteröityykö työtön asuinmaassaan työnhakijaksi ja hakeeko hän työttömyysetuuksia kyseisessä valtiossa.